CELEX: C2004/217/64
Language: da
Date: 2004-08-28 00:00:00
Title: Sag T-260/04: Sag anlagt den 23. juni 2004 af C.E.S.T.A.S. (Centro di Educazione Sanitaria e Tecnologie Appropriate Sanitarie) mod Kommissionen for De Europæiske Fællesskaber

28.8.2004   
            
            
               DA
            
            
               Den Europæiske Unions Tidende
            
            
               C 217/36
            
         Sag anlagt den 23. juni 2004 af C.E.S.T.A.S. (Centro di Educazione Sanitaria e Tecnologie Appropriate Sanitarie) mod Kommissionen for De Europæiske Fællesskaber
   (Sag T-260/04)
   (2004/C 217/64)
   Processprog: italiensk
   Ved De Europæiske Fællesskabers Ret i Første Instans er der den 23. juni 2004 anlagt sag mod Kommissionen for De Europæiske Fællesskaber af C.E.S.T.A.S. (Centro di Educazione Sanitaria e Tecnologie Appropriate Sanitarie) ved avvocati Nicoletta Amadei og Charles Turk.
   Sagsøgeren har nedlagt følgende påstande:
   
               —
            
            
               Annullation af den anfægtede beslutning i sin helhed.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Sagen er anlagt med påstand om annullation af Kommissionens (Delegation i Guinea) beslutning af 21. april 2004, hvorved sagsøgeren, en NGO, der har arbejdet i Guinea siden 1987, blev anmodet om at tilbagebetale et beløb på 959 543 835 Guinea Franc (svarende til 397 126,02 EUR) for ikke-støtteberettigede udgifter afholdt i forbindelse med projekter, som den var ansvarlig for.
   Sagsøgeren har gjort følgende gældende til støtte for påstanden:
   
               —
            
            
               Tilsidesættelse af væsentlige formforskrifter på grund af manglende og selvmodsigende begrundelse samt manglende angivelse af hjemmel. Det anføres i denne forbindelse, at den omstridte »debetnota« alene henviser til aftalen »Amélioration des conditions de vie à l'intérieur du Pays — 7 ACP GUI 019-AT CESTAS« selv om der ikke findes nogen aftale med denne overskrift, hvorfor det ikke klart fremgår, hvilken af de forbindelser, som er indgået mellem sagsøgeren og den guineanske regering, der omfattes af den anfægtede beslutning. CESTAS har endvidere anført, at der ikke er angivet nogen hjemmel for den anfægtede retsakt. Endelig giver debetnotaen ingen forklaring vedrørende de regnskabskriterier, Kommissionen har anvendt ved beregning af beløbets størrelse.
            
         
               —
            
            
               Den anfægtede beslutning skal annulleres, idet debetnotaen, hvorved sagsøgeren blev anmodet om at tilbagebetale det omhandlede beløb, var udstedt af Kommissionen, som er tredjemand i forhold til de kontrakter, der er indgået for de forskellige projekter i Guinea.
            
         
               —
            
            
               Tilsidesættelse af Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter (1), for så vidt som der ikke er blevet fulgt op på sagsøgerens anmodning om at få udleveret en kopi af Ernst & Young-rapporten, som den anfægtede beslutning hviler på.
            
         
               —
            
            
               Tilsidesættelse af sagsøgerens ret til forsvar.
            
         
               —
            
            
               Tilsidesættelse af det kontradiktoriske princip og princippet om god forvaltningsskik.
            
         Sagsøgeren har i denne forbindelse særligt understreget, at undersøgelsen af sagsøgerens påståede fejl udelukkende er blevet foretaget af en ekstern part, Ernst & Young, som ikke er en egentlig tredjepart i forhold til hovedparterne, men tværtimod er et organ, der er betalt af den guineanske regering, og som derfor ikke kan betragtes som upartisk.
   
      (1)  EFT L 145 af 31.5.2001, s. 43.